Diari Oficial de la Generalitat Valenciana


Sumari del DOGV 4776, del 16-06-2004 (2004/6148)

ORDE de 28 de maig de 2004, de la Conselleria d'Agricultura, Pesca i Alimentació, per la qual es convoquen quatre beques per a postgraduats per a la realització de projectes d'investigació i tesis doctorals en la Direcció General d'Investigació i Innovació Agrària i Ramaderia
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4776

Data del DOGV
:   16-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6148


Data del document
:   28-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda pública
    * enginyer
    * suport econòmic
    * assignació per estudis
    * veterinari

ORDE de 28 de maig de 2004, de la Conselleria d'Agricultura, Pesca i Alimentació, per la qual es convoquen quatre beques per a postgraduats per a la realització de projectes d'investigació i tesis doctorals en la Direcció General d'Investigació i Innovació Agrària i Ramaderia [2004/6148]
  
Els pressupostos de la Generalitat Valenciana per a l'any 2004 preveuen la concessió de beques per a la realització de projectes d'investigació i tesis doctorals relatius al sector agrari de la Comunitat Valenciana.
  
Per això, en ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià.
  
ORDENE
  
Primer
  
Convocar concurs públic per a la concessió de quatre beques per a la realització de projectes d'investigació i tesis doctorals relatius al sector ramader de la Comunitat Valenciana i aprovar les bases per què es regix esta convocatòria, incloses en l'annex de la present orde.
  
Segon
  
La dotació econòmica de les beques se sufragarà a càrrec del capítol IV, línia T4726000 del programa 714.80 dels pressupostos de la Generalitat Valenciana per a l'any 2004. Esta línia es finança a càrrec del Fons Social Europeu.
  
Tercer
  
D'acord amb el que disposa l'Orde de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana, els beneficiaris de subvencions a càrrec dels pressupostos de la Generalitat Valenciana, estan obligats a acreditar que es troben al corrent de les seues obligacions tributàries i de la Seguretat Social, amb relació al moment en què finalitze el termini de presentació de sol·licituds i de la forma que establixen els articles 7, 8 i 9 del Reial Decret 390/1996, d'1 de març.
  
Queden exonerades les línies de subvenció que se citen en l'annex de la Resolució de 8 de juliol de 1998, de la Conselleria d'Economia, Hisenda i Administració Pública, per la qual es fa pública la relació de disposicions en matèria d'agricultura que s'entenen equiparades als efectes de l'article 3.7 de l'Orde de 30 de maig de 1996, de la Conselleria d'Economia i Hisenda. Segons esta mateixa resolució les exoneracions no seran d'aplicació quan el beneficiari de l'ajuda siga una persona jurídica ni quan l'import total de l'ajuda concedida a un beneficiari, persona física o jurídica, supere els trenta mil cinquanta euros amb seixanta-un cèntims.
  
DISPOSICIONS FINALS
  
Primera
  
S'autoritza al director general d'Investigació i Innovació Agrària i Ramaderia perquè, en l'àmbit de les seues competències, adopte les mesures necessàries per al desenvolupament i aplicació de l'orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, podrà interposar-se recurs contenciós administratiu, d'acord amb el que preveu l'article 46 de la Llei 29/1998, de 13 de juliol, en el termini de dos mesos comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
València 28 de maig de 2004
  
La consellera d'Agricultura, Pesca i Alimentació,
  
GEMA AMOR PÉREZ
  
ANNEX
  
Bases
  
Primera. Objecte
  
Les beques tenen per objecte la formació de postgraduats per a la realització de projectes d'investigació i tesis doctorals relatius al sector ramader de la Comunitat Valenciana.
  
Segona. Nombre, classes de beques i titulació exigida
  
Les beques seran un total de quatre, distribuïdes en les classes següents:
  
Classe A. Factors de risc associats a la salmonel·losi en explotacions ramaderes intensives. Destinada a llicenciats en Veterinària. Els estudis i investigacions d'esta beca versaran sobre els següents punts: Incidència de la salmonel·losi en les diferents explotacions intensives (avícoles, porcines, etc.). Repercussió econòmica sobre les explotacions. - Riscos per a la salut pública.
  
Classe B. Recursos genètics. Destinada a llicenciats en Veterinària i Enginyers Agrònoms. Els estudis i investigacions d'esta beca versaran sobre els punts següents: Estudis de poblacions de races autòctones. La seua caracterització. Mètodes de selecció i de millora.
  
Classe C: Instal·lacions Ramaderes i impacte ambiental. Destinada a llicenciats en Veterinària i Enginyers Agrònoms. Els estudis i investigacions d'esta beca versaren sobre els punts següents: Estudi dels principals elements d'impacte ambiental de l'activitat ramadera: pur, emissions i cadàvers; estudi de les millors tècniques disponibles i la seua influència en la productivitat de les explotacions intensives.
  
Classe D: Agents patògens associats a les mamitis i eficàcia dels tractaments utilitzats. Destinades a llicenciats en Veterinària. Els treballs i investigacions versaran sobre: Incidència dels principals agents patògens en l'etiologia de les mamitis. Estudi d'estos agents patògens. Mètodes i tractaments utilitzats en la lluita contra la mamitis. Eficàcia dels tractaments medicamentós.
  
Així mateix, les beques estaran condicionades al compliment dels requisits següents:
  
- Les tesis doctorals o treballs d'investigació, hauran de realitzar-se davall la tutoria de professionals de suficient titulació acadèmica i reconegut prestigi en les matèries que tracten les beques.
  
- En el cas de tesis doctorals, els doctorats hauran d'acreditar fefaentment que es van seguint les preceptives fases per a l'obtenció del títol de doctor (cursos de doctorat, suficiència investigadora, etc.). L'import d'estos cursos correrà a càrrec de l'adjudicatari de la beca.
  
- En el cas de projectes d'investigació serà necessari l'informe del tutor on s'acredite que s'avança adequadament en la investigació i que és necessària la pròrroga per a l'acreditació o finalització del projecte.
  
Tercera. Dotació, pagament de les beques i duració
  
Les quatre beques estan dotades cada una amb 1.000 euros bruts mensuals, i on l'import total de les beques és de 48.000 euros anuals, per a això es disposa, segons el pressupost de la Generalitat Valenciana per a l'any 2004, d'un crèdit màxim de 28.000 €.
  
L'import de les beques s'abonarà mensualment, previ certificat del Cap del Servei de Tecnologia Ramadera, i es justificarà l'avanç dels treballs per a la consecució de l'objectiu final.
  
El període de gaudi serà de 36 mesos consecutius, este període podrà prorrogar-se, en cas de ser necessari per a la terminació del projecte d'investigació o tesi doctoral per un màxim de 3 mesos. L'abonament dels mesos corresponents als exercicis pressupostaris 2005, 2006 i 2007 quedarà condicionat al fet que existisca consignació econòmica per a este concepte en els mencionats exercicis.
  
Quarta. Requisits
  
Per a optar a estes beques serà necessari:
  
- Ser espanyol o tindre la nacionalitat d'un dels estats de la Unió Europea.
  
- Estar en possessió del títol de Llicenciat en Veterinària o Enginyer Agrònom, i haver-lo obtingut amb posterioritat al curs acadèmic 1999/2000.
  
Els títols obtinguts en l'estranger hauran de ser convalidats i hauran d'acreditar-se dins del termini de presentació de sol·licituds
  
Quinta. Formalització de les sol·licituds i termini de presentació
  
Les sol·licituds, complimentades segons el model adjunt, aniran dirigides al director general d'Investigació i Innovació Agrària i Ramaderia. I s'hi farà constar la beca o beques a què s'opte, i estaran numerades per orde de preferència en cas de ser més d'una, es posarà l'indicatiu davant de la casella que, en la sol·licitud, expresse la classe de beca. Estes es presentaran en el Registre General d'esta Conselleria situada a Amadeu de Savoia, núm. 2, 46547 València, o tramitades per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de les sol·licituds serà de trenta dies naturals comptadors des de l'endemà a la publicació de la present orde en el Diari Oficial de la Generalitat Valenciana.
  
Sexta. Condicions i mèrits preferents
  
La sol·licitud s'acompanyarà del currículum del sol·licitant i tot tipus de mèrits professionals que hauran de ser acreditats mitjançant compulsa, en el moment de presentació de sol·licituds.
  
El currículum es valorarà de conformitat amb el barem següent:
  
- Expedient acadèmic general: fins a 4 punts.
  
- Nombre d'assignatures de l'expedient acadèmic relacionat amb el tema de la beca i les seues qualificacions: fins a 3 punts.
  
- Coneixement d'idiomes relacionats amb la literatura científica del tema de la beca, valorat per certificat acadèmic o per estades en països on la dita llengua siga idioma oficial: fins a 2 punts.
  
- Experiència professional relacionat amb l'àrea de formació de la beca: fins a 2 punts.
  
- Idioma valencià: fins a 1,5 punts.
  
Sèptima. Selecció
  
Per a l'examen de beques es constituirà una comissió avaluadora que estarà formada per:
  
President: Eduardo Primo Millo, director general d'Investigació i Innovació Agrària i Ramaderia.
  
Secretari: Gonzalo Martín Rubianes (veterinari d'Inspecció Pecuària de l'OCAPA de Foios).
  
Vocals:
  
Teodoro Sánchez Gago (cap del Servei de Producció i Sanitat Animal).
  
Jesús W. Pentinat Gómez (cap del Servei de Tecnologia Ramadera).
  
Immaculada Ibor Martínez (cap de la Secció de Producció i Sanitat Animal).
  
Suplents:
  
President: Manuel Láinez Andrés (cap de l'Àrea de Ramaderia).
  
Secretari: Alfredo Gala Vela (veterinari d'Inspecció Pecuària de l'OCAPA de Llíria).
  
Vocals:
  
Concepció Caballero Galván (cap de la Unitat d'Anàlisi de Sanitat Animal).
  
Manuel Lázaro Armengol (cap de la Secció de Producció Animal dels SS.TT. de València).
  
Pedro Antonio Andrés Beltrán (cap de la Secció de Producció Animal dels SS.TT. de Castelló).
  
Octava. Procés de selecció
  
1. La Comissió a què fa referència l'article anterior avaluarà els mèrits aportats per cada sol·licitant prenent en consideració únicament aquells que estiguen acreditats documentalment.
  
2. Els candidats que obtinguen 6 punts o més en la fase anterior seran convocats per a la realització d'una entrevista sobre coneixements generals en la matèria d'especialitat de la beca per la qual opten, la data de realització de la qual es farà pública per mitjà d'un anunci en el tauler de la Conselleria d'Agricultura, Pesca i Alimentació (Amadeu de Savoia, 2, 46811 València) en la planta baixa, a partir del desé dia natural de la finalització del termini de presentació de sol·licituds. També es podrà rebre informació telefònica respecte d'esta qüestió en el Servei de Tecnologia Ramadera (Tel. 93 902 52 37) . L'entrevista es valorarà amb un màxim de 4 punts.
  
3. Sumats els punts obtinguts en la fase primera i segona se seleccionaran els candidats per orde de puntuació i s'exposarà la llista en el tauler citat durant 10 dies per a fase d'al·legacions.
  
Novena. Concessió
  
Les beques seran adjudicades per resolució de la Conselleria d'Agricultura, Pesca i Alimentació a la vista de la proposta de la comissió avaluadora, en el termini màxim de dos mesos a partir del dia següent al de la finalització del termini de presentació de sol·licituds. La no resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Es consideraran denegades les sol·licituds que no figuren en la relació publicada.
  
Deu. Drets, obligacions i incidències dels becaris
  
Les beques són incompatibles amb el gaudi de qualsevol altra beca, ajuda o activitat laboral regular. La infracció d'esta regla deixarà sense efecte la beca.
  
La condició de becari no genera relació laboral ni administrativa alguna amb la Generalitat Valenciana.
  
L'acceptació de la beca en les condicions de la convocatòria, suposarà a més les obligacions següents:
  
- Les dades obtingudes dels estudis realitzats pels becaris són propietat de la Conselleria d'Agricultura, Pesca i Alimentació.
  
- No publicar cap article, ni remetre cap comunicació a qualsevol entitat o organisme sobre matèries relacionades amb els temes de les beques, sense la prèvia autorització del Cap del Servei de Tecnologia Ramadera i en tot cas fent constar expressament el patrocini de la Conselleria d'Agricultura, Pesca i Alimentació.
  
- Compromís d'elaborar al final del període de gaudi de la beca, un informe final dels estudis realitzats i els resultats obtinguts en els projectes d'investigació o tesis doctorals desenvolupades.
  
El director general d'Investigació i Innovació Agrària i Ramaderia de la Conselleria resoldrà les incidències que es produïsquen durant el període de gaudi de les beques a proposta del Cap de l'Àrea de Ramaderia i podrà deixar-les sense efecte, prèvia audiència a l'interessat, en els casos següents:
  
- Incompliment de les obligacions.
  
- No realitzar l'activitat que va motivar la concessió.
  
- Deixar de reunir els requisits exigits en la present convocatòria.
  
Onze. Substitucions
  
Es constituirà una borsa de reserva per a cada classe de beca amb els aspirants que no resulten adjudicataris de les beques, prioritzats per orde de puntuació, per a cobrir les vacants per incidències, renúncies, abandonaments o incompliments que puguen sorgir durant el període de gaudi.
  
Dotze. Cobertura sanitària
  
Amb la finalitat de donar cobertura sanitària a les persones adjudicatàries de les beques se les inclourà en una pòlissa col·lectiva subscrita amb una companyia privada de serveis sanitaris, per a això es disposa, segons el pressupost de la Generalitat Valenciana per a l'any 2004, d'un crèdit màxim de 1.280 euros. La cobertura sanitària corresponent als exercicis pressupostaris dels anys 2005, 2006 i 2007 quedarà condicionada a l'existència de crèdit per a les anualitats de les beques.
  
Tretzena. Despeses complementàries